钦定古今图书集成/历象汇编/庶征典/第186卷 > 王充论衡 > 《西掖瑞杨赋》〈以应时呈祥圣德昭感为韵〉郭炯
## 钦定古今图书集成/历象汇编/庶征典/第186卷 > 王充论衡 > 《西掖瑞杨赋》〈以应时呈祥圣德昭感为韵〉郭炯

“乾坤至诚，草木无情，神灵乘化而致理，枯朽效祥而
发生。”当圣泽未沾，故兀然枯瘁；及天光回照，遂蔼尔
敷荣。因万物以咸遂，与百祥而毕呈。故得垂阴琐闼
之中，固本凤池之侧。始孤标而颖拔，乍苒弱而条直。
长充西掖之佳翫，迥夺东门之秀色。芬敷自异，永垂
不朽之名；变化无常，用表好生之德。懿其荑生渐蔚，
干耸惟条，拂瑞景而增丽，里祥风而独摇。可以彰圣
主之元感，可以见昊天之孔昭。“舒卷以时，陋梧桐之
半死；荣枯顺理，鄙松柏之后雕。且春有发生之庆，秋
行肃杀之令。于天地而不失其常，在金木而各得其
性。众皆毕出尽达，我则向日而衰；众皆黄落萎腓，我
则感时而盛。不然，何以知至德之动”天，运神功而瑞
圣者矣。“翠色牂牂，异《酒泉》嘉柰之祥；轻阴澹澹，同鄱
郡枯梓”之感。烟销雨霁，霏素雪于宸居；日晏春深，杂
繁花于睿览。青翠葳蕤，垂轩拂墀，在日月偏临之处，
当鸳鸯集苑之时。至矣哉！天降灵贶，圣为明证，既得
地而不杂众流，常托根而独标美称。是知天听，自人
而应者也。